section_heading: Skandal oko namještanja utakmica 2010.
paragraph_text: U lipnju 2010. godine hrvatska je policija u akciji Offside počela provoditi istragu oko navodna namještanja utakmica u Prvoj HNL. Uhićeno je dvadesetero osoba, od čega su devetorica bili igrači Croatije: Miljenko Bošnjak, Goran Jerković, Saša Mus, Ante Pokrajčić, Mario Čižmek, Marko Guja, Ivan Banović i Dario Šušak. Policija je također navela kako je 7 od posljednjih 8 utakmica kluba u sezoni 2009./10. bilo namješteno. Igrači su dobivali svote u iznosu do 40 000 eura. U nekim slučajevima, igrači su uplaćivali „sigurne” oklade na svoje utakmice.